84 



han hælder til den Tro, at det er den saakaldte „Side- 

 linies" Slimrør, der afsondre Giften, hvilket dog synes lidet 

 rimeligt. 



Uafhængig af denne Undersøgelse, som det synes, har 

 en Dr. le Juge paa Mauritius vist, at en der forekom- 

 mende ulkeagtig Fisk af et særdeles hæsligt Ydre (Syn an - 

 ceia verrucosa), hvis giftige Stik frygtes overmaade meget 

 af Fiskerne og de badende, har lignende Giftredskaber. 

 Her har hver af Rygfinnens 13 Pigstraaler en Fure paa 

 hver Side, der ligesom hos Fjæsingen leder Giften ind i 

 Saaret ; og ved Straalens Grund er der en Sæk eller Blære, 

 der indeholder Giften. Fisken ligger ubevægelig paa blød 

 Bund mellem Stene og Koraller, halv skjult mellem Alger, 

 og rejser sine Pigge, naar man rører ved den eller træder 

 paa den. Døden indtraadte 3 Dage efter hos en Fisker, 

 som Dr. le Juge havde under sin Behandling for et Tilfælde 

 af denne Art; han var stukket paa den indvendige Side af 

 den ene Fod og havde ikke taget de sædvanlige Forholds- 

 regler, der ganske ligne dem, der anvendes mod Slangebid 

 (Udvidelse af Saaret, stærk Blødning af dette. Ætsning, 

 Ammoniak osv.). Fiskerne underbinde det og anvende der- 

 efter med Held et Omslag af Bladene af en i Kystsandet 

 voxende Kurvblomst. 



